**K Ú P N A  Z M L U V A  č.** .................

uzatvorená v zmysle § 409 a nasl. zákona č. 513/1991 Zb. Obchodný zákonník

**Predávajúci:**

obchodné meno:

miesto podnikania/ sídlo:

IČO:

v zast.:

IČ DPH:

bank. spoj.:

# IBAN:

tel. č:

E- mail:

zapísaný:

ďalej ako *,,p r e d á v a j ú c i“*

**Kupujúci:**

**Spojená škola Kollárova 17, Sečovce**

sídlo: Kollárova 17, 078 01 Sečovce

IČO: 35 568 356

v zast.: **PaedDr. Michaela Štundová MBA** - riaditeľka

bank. spoj.:

# IBAN: SK10 8180 0000 0070 0022 6546

tel. č: 056/671 38 00

E- mail: [sekretariat@gdusecovce.sk](mailto:sekretariat@gdusecovce.sk)

ďalej ako *„k u p u j ú c i“*

ďalej spolu *,,z m l u v n é s t r a n y“*

uzavreli túto kúpnu zmluvu za nasledovných podmienok:

**Preambula**

* 1. Táto zmluva sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“). Kupujúci na obstaranie predmetu tejto zmluvy: ***„Literárne pomôcky na rozvoj gramotností\_opakované VO“*** použil postup verejného obstarávania podľa § 117 ZVO.
  2. Kupujúci za nižšie uvedených podmienok uzatvára s predávajúcim ako úspešným uchádzačom v rámci uskutočneného verejného obstarávania podľa ods. 1. tohto článku predmetnú kúpnu zmluvu.

**I.**

**Predmet zmluvy**

1. Predmetom tejto zmluvy je záväzok predávajúceho v rozsahu a za podmienok dohodnutých v tejto zmluve dodať kupujúcemu tovar bližšie špecifikovaný v prílohe č. 1 tejto zmluvy pre zákazku s názvom ***„Literárne pomôcky na rozvoj gramotností\_opakované VO“***, vrátane záväzku predávajúceho previesť na kupujúceho vlastnícke právo k predmetu zmluvy a záväzok kupujúceho predmet zmluvy prevziať a zaplatiť dohodnutú kúpnu cenu.
2. Predávajúci sa zároveň zaväzuje uskutočniť všetku potrebnú montáž, inštaláciu   
   a dopravu tovaru a zároveň aj zaškolenie osôb určených kupujúcim k používaniu tovaru.

**II.**

**Podmienky dodania tovaru**

1. Predávajúci sa zaväzuje dodať tovar bližšie špecifikovaný v prílohe č. 1 tejto zmluvy do miesta dodania v lehote do 6 mesiacov odo dňa nadobudnutia účinnosti tejto zmluvy.
2. Miestom dodania tovaru je pracovisko kupujúceho: Spojená škola Kollárova 17, Sečovce, Kollárova 17, 078 01 Sečovce.
3. Predávajúci je povinný minimálne tri (3) dni vopred kupujúcemu telefonicky oznámiť presný termín dodania tovaru s uvedením dátumu a hodiny dodania. Termín odsúhlasený kupujúcim je pre zmluvné strany záväzný.
4. Za oneskorené dodanie tovaru alebo jeho časti má kupujúci právo požadovať od predávajúceho zaplatenie zmluvnej pokuty vo výške 0,05 % z ceny predmetu zmluvy s DPH za každý, aj začatý deň omeškania. Zaplatenie zmluvnej pokuty nezbavuje predávajúceho povinnosti dodať príslušné omeškané plnenie predmetu tejto zmluvy za podmienok uvedených v tejto zmluve. Uplatnením zmluvnej pokuty nie je dotknutý nárok zmluvných strán na náhradu škody spôsobenej porušením povinností podľa tejto zmluvy jednou zo zmluvných strán.
5. Kupujúci potvrdí prevzatie tovaru od predávajúceho na dodacom liste, resp. kupujúci potvrdí prevzatie tovaru po jeho inštalácii v mieste dodania a po zaškolení ním určených osôb k používaniu tovaru v písomnom preberacom protokole.
6. Predávajúci je povinný odovzdať kupujúcemu aj všetky doklady vzťahujúce sa na tovar, a to najmä: pokyny pre údržbu, návod na použitie, resp. návod na obsluhu tovaru a všetkých jeho častí, servisná knižka a prehlásenie o všeobecnej bezpečnosti výrobku, a to v slovenskom jazyku.
7. Kupujúci si vyhradzuje právo odmietnuť prevzatie chybného, poškodeného alebo nekompletného tovaru.
8. Nebezpečenstvo vzniku škody na tovare a vlastnícke právo prechádza na kupujúceho momentom skutočného prevzatia tovaru kupujúcim od predávajúceho, nie však skôr, ako podpisom dodacieho listu, resp. preberacieho protokolu.
9. Tovar musí byť v súlade so špecifikáciami uvedenými v prílohe č. 1 tejto zmluvy, ako aj s príslušnými zákonmi, nariadeniami, technickými normami aštandardmi platnými v Európskej únii a jej členských štátoch, medzinárodnými a národnými štandardmi a riadnou výrobnou praxou. Tovar, jeho označenie a balenie nesmie porušovať práva tretích osôb, najmä patenty, obchodné známky a iné práva duševného (vrátane priemyselného) vlastníctva tretích strán.
10. Zmluvné strany sa zaväzujú, že si budú poskytovať potrebnú súčinnosť pri plnení záväzkov z tejto zmluvy a navzájom si budú bezodkladne oznamovať všetky okolnosti a informácie, ktoré môžu mať vplyv na plnenie predmetu tejto zmluvy.

**III.**

**Kúpna cena**

1. Kúpna cena tovaru tvoriaceho predmet tejto zmluvy bola v súlade s prílohou č. 1 tejto zmluvy stanovená na sumu vo výške:

Cena bez DPH v EUR: ..................,- slovom: ........................................................ EUR

DPH......% v EUR: ..................

Cena s DPH v EUR: ..................,- slovom: ........................................................EUR.

1. V kúpnej cene podľa ods. 1 tohto článku zmluvy sú zahrnuté všetky náklady a výdavky predávajúceho, ktoré súvisia s dopravnými nákladmi, cenou obalov balenia, vrátane montáže, inštalácie, uvedenia do prevádzky, odskúšania, zaškolenia obsluhy, spísania odovzdávacieho a preberacieho protokolu, odovzdania dokladov a dokumentácie k tovaru a prebratia kupujúcim.
2. Kúpna cena podľa ods. 1 tohto článku je splatná po riadnej dodávke tovaru podľa článku II. tejto zmluvy na základe faktúry vystavenej predávajúcim v lehote do 60 dní odo dňa doručenia faktúry kupujúcemu. Faktúra bude obsahovať všetky náležitosti účtovného dokladu v zmysle všeobecne záväzných právnych predpisov a ktorej prílohou bude dodací list, resp. preberací protokol potvrdený kupujúcim. Predávajúci je oprávnený vystaviť faktúru najskôr po dodaní tovaru kupujúcemu.
3. V prípade, že faktúra nebude obsahovať predpísané náležitosti, kupujúci je oprávnený vrátiť ju predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry kupujúcemu.
4. Kúpna cena bude uhradená bezhotovostným prevodom na účet predávajúceho uvedený v záhlaví tejto zmluvy. Kupujúci neposkytuje predávajúcemu zálohové platby.
5. V prípade reklamácie vád dodávky tovaru až do vyriešenia reklamácie pre zmluvné strany záväzným spôsobom (právoplatné ukončenie reklamačného konania), kupujúci nie je v omeškaní s úhradou kúpnej ceny za reklamovanú dodávku tovaru alebo akúkoľvek jej časť.

**IV.**

**Zodpovednosť za vady**

1. Kupujúci je povinný vykonať prehliadku dodaného tovaru s bežnou starostlivosťou najneskôr do 14 pracovných dní odo dňa prevzatia tovaru.
2. Na základe dohody zmluvných strán sa na dodaný tovar vzťahuje záruka so záručnou dobou 24mesiacov odo dňa prevzatia tovaru kupujúcim. Záručná doba neplynie po dobu, po ktorú kupujúci nemôže užívať predmet zmluvy pre jeho vady, za ktoré zodpovedá predávajúci.
3. V prípade výskytu vád na dodanom tovare počas záručnej doby má kupujúci práva vyplývajúce z Obchodného zákonníka, ktoré môžu byť vykonané počas celej záručnej doby. V prípade nároku na odstránenie vád tovaru je predávajúci povinný vady na vlastný účet odstrániť v primeranej lehote, najneskôr však do piatich (5) pracovných dní od doručenia písomnej reklamácie, pokiaľ sa zmluvné strany nedohodnú písomne inak. Po márnom uplynutí tejto lehoty sa vada bude považovať za neodstrániteľnú.
4. Nárok na odstúpenie od tejto zmluvy je možné uplatniť aj len čiastočne čo do vadnej časti dodávky tovaru. V prípade, že bude predávajúci v omeškaní s odstraňovaním vád tovaru opravou po dobu dlhšiu ako päť dní, má kupujúci právo opraviť alebo zabezpečiť opravu vady dodaného tovaru na náklady predávajúceho. V prípade nemožnosti odstrániť poruchu sa predávajúci zaväzuje na dobu opravy poskytnúť náhradu za opravovaný predmet zmluvy.
5. V prípade, že kupujúci z dôvodu omeškania predávajúceho, opraví alebo zabezpečí opravu vady dodaného tovaru treťou osobou, záručná doba podľa ods. 2 tohto článku zmluvy ostáva zachovaná v celom rozsahu.
6. Zodpovednosť predávajúceho za vady nie je dotknutá tým, že kupujúci neoznámil predávajúcemu vady tovaru bez zbytočného odkladu potom, čo ich zistiť mal pri vynaložení odbornej starostlivosti pri prehliadke alebo kedykoľvek neskôr. Kupujúci teda môže reklamovať vady tovaru bez obmedzenia času počas celej záručnej doby. Prípadné reklamácie je kupujúci povinný uplatniť u predávajúceho písomne najneskôr do 14 pracovných dní odo dňa, keď vadu skutočne zistil, najneskôr však počas trvania záručnej doby. Uplatnenie vád tovaru a nárokov zo zodpovednosti za vady tovaru musí kupujúci uskutočniť písomne, inak sa naň neprihliada. Uplatnenie vady tovaru musí obsahovať stručný opis vady alebo toho, ako sa vada prejavuje.

**V.**

**Trvanie zmluvy**

1. Túto zmluvu možno ukončiť:
2. písomnou výpoveďou kupujúceho bez uvedenia dôvodu v jednomesačnej (1) výpovednej lehote, ktorá začína plynúť od prvého dňa mesiaca nasledujúceho po doručení písomnej výpovede predávajúcemu;
3. písomnou dohodou zmluvných strán, a to ku dňu uvedenom v tejto dohode;
4. odstúpením kupujúceho v prípade podstatného porušenia tejto zmluvy predávajúcim, za ktoré sa na účely tejto zmluvy považuje stav, ak predávajúci mešká s termínom dodania predmetu zmluvy podľa čl. II. ods. 1 zmluvy alebo predmet zmluvy nebude mať požadované náležitosti a technické vlastnosti podľa čl. II ods. 9 a prílohy č. 1 tejto zmluvy.
5. Odstúpenie od tejto zmluvy musí byť urobené v písomnej forme a je účinné dňom doručenia odstúpenia druhej zmluvnej strane alebo odmietnutím prevzatia odstúpenia druhou zmluvnou stranou.

**VI.**

**Záverečné ustanovenia**

1. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších predpisov.
2. Vzhľadom na to, že predmet tejto zmluvy je spolufinancovaný z rozpočtu EÚ (Program rozvoja vidieka), zhotoviteľ sa zaväzuje strpieť výkon kontroly/auditu súvisiaceho s realizáciou predmetu zákazky zo strany akýchkoľvek oprávnených osôb a poskytnúť im všetku potrebnú súčinnosť; oprávnenými osobami sú najmä:
   1. Príslušné ministerstvá ako ústredné orgány štátnej správy
   2. Úrad vládneho auditu
   3. Protimonopolný úrad SR
   4. Kontrolné orgány EÚ
   5. Výbor pre vnútorný audit a vládny audit
   6. Najvyšší kontrolný úrad Slovenskej republiky
   7. Splnomocnení zástupcovia Európskej komisie a Európskeho dvora audítorov

3. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.

4. Neoddeliteľnú súčasť zmluvy tvorí:

Príloha č. 1- „Cenová ponuka vrátane opisu predmetu zákazky“;

5. Zmeny a dodatky tejto zmluvy musia byť vykonané formou písomného a očíslovaného dodatku k zmluve a musia byť podpísané oboma zmluvnými stranami. Akékoľvek dodatky k zmluve musia byť v súlade s § 18 a príslušnými ustanoveniami zákona   
č. 343/2015 Z. z. o verejnom obstarávaní v znení neskorších predpisov

6. Táto zmluva je vyhotovená v štyroch rovnopisoch, z ktorých kupujúci obdrží 2 (dve) vyhotovenia a predávajúci 2 (dve) vyhotovenia.

1. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju vlastnoručne podpisujú.

V .................................., dňa ............2021 V .................................., dňa ...............2021

Kupujúci: Predávajúci:

............................................... ...............................................

v zast. **PaedDr. Michaela Štundová MBA**

- riaditeľka školy